Weermaglede nie in hof ná sjebien-voorval | Maroela Media
Die aanklagte hou verband met 'n voorval in Mei verlede jaar waar polisiebeamptes soldate by 'n ongelisensieerde sjebien in Oudtshoorn in hegtenis geneem het.
Die drie mans, 'n generaal en twee kolonels, word daarvan beskuldig dat hulle gewapende soldate en vegvoertuie na die polisiestasie gemobiliseer het om hulle kollegas te bevry. Hulle het glo ook polisiebeamptes gevloek en gedreig om die polisiestasie met 'n stootskraper plat te vee.
Die beskuldigdes, brig.genl. Xolani Mankayi, kol. Nkhabu Nthejane en lt.kol. Siphiwo Mphahlwa Mankayi, het in November vir die eerste keer in die hof verskyn. Twee van die beskuldigdes het egter nie verlede week vir hul volgende verskyning opgedaag nie en kan nou moontlik in hegtenis geneem word.
Nosiviwe Mapisa-Nqakula, minister van verdediging, het verlede maand aan die parlement gesê dat die polisie agt lede van die weermag by die sjebien in hegtenis geneem het. "Twee soldate het skuld erken en het 'n boete van R200 elk betaal. Die ander ses soldate het in die Oudtshoorn-landdroshof verskyn en die saak teen hulle is teruggetrek weens die feit dat hulle dagvaardings verkeerd was," het sy gesê.
Vroue wou glo miljoene se dwelms by SA insmokkel
Moontlikheid vir beurtkrag groot
Skreiende skande! Dis nou hoë offisiere wat hul soos barbare gedra en verwag dat ander hul respekteer!? Skandelik SANW, Skandelik!
geen respek/dissipline, dis hoekom dit orals so gaan waar hul probeer in beheer wees.
Dit is absoluut onaanvaarbaar. word ook nerens elders in die nuus gerapporteer nie! Geen meer dissipline in ons magte nie, nie die SANW, SAP nerens nie. Uniforms word nie meer met trots gedra nie! dink eintlik werklik hulle moet weer verpligte diens inbring vir die jeug dat hulle kan dissipline en respek geleer word